
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 381 


29 Μαρτίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Νομικού Προσώπου στο Δήμο Κερατσινίου 
Νομού Αττικής με την επωνυμία «35η Σχολική Επι¬ 


τροπή του 1 ου Γυμνασίου Κερατσινίου». 1 

Σύσταση Νομικού Προσώπου στο Δήμο Κερατσινίου 
Νομού Αττικής με την επωνυμία « 34η Σχολική Επι¬ 
τροπή του 3ου Λυκείου Κερατσινίου». 2 

Έγκριση Ο.Ε.Υ. του Αθλητικού Οργανισμού Δ. Αμπε- 
λακίων Νομού Αττικής. 3 

Τροποποίηση της παρ. Β της 15484/30.10.1996 συ¬ 
στατικής πράξης της αμιγούς Δημοτικής Επιχείρη¬ 
σης Ανάπτυξης Δραπετσώνας. 4 

Συγχώνευση Δημοτικών Νομικών Προσώπων του Δή¬ 
μου Κ. Κλεινών σε ένα Νομικό Πρόσωπο Δημοσίου 
Δικαίου με την επωνυμία «ΝΟΜΙΚΟ ΠΡΟΣΩΠΟ ΠΑΙ¬ 
ΔΙΚΩΝ ΣΤΑΘΜΩΝ ΔΗΜΟΥ ΚΑΤΩ ΚΛΕΙΝΩΝ». 5 


Έγκριση ειδικότερων όρων και λεπτομερειών διάθε¬ 
σης των εσόδων το υ κλη ροδοτή ματος « ΝIΚΟΛΑΟ Υ 
ΑΒΡΑΜΙΔΗ», για την εκτέλεση του σκοπού του δια¬ 
θέτη, που διαχειρίζεται το Αριστοτέλειο Πανεπι¬ 


στήμιο Θεσσαλονίκης. 6 

Έγκριση διορισμού μέλους του Διοικητικού Συμβουλί¬ 
ου του Κοινωφελούς Ιδρύματος Υποτροφιών «Μη¬ 
τροπολίτης Σάρδεων Μάξιμος». 7 


Έγκριση ειδικότερων όρων και λεπτομερειών διάθε¬ 
σης των εσόδων του κληροδοτήματος «ΑΝΑΣΤΑ¬ 
ΣΙΟΥ ΑΝΑΣΤΑΣΙΑΔΗ», για την εκτέλεση του σκοπού 
του διαθέτη, που διαχειρίζεται το Αριστοτέλειο Πα¬ 


νεπιστήμιο Θεσσαλονίκης. 8 

Διορισμός μέλους του Διοικητικού Συμβουλίου του 
Ιδρύματος Στυλιανός & Φανή Μπουτάρη. 9 

Έγκριση διορισμού μέλους του Διοικητικού Συμβου¬ 
λίου του Κρεούζιου Οίκου Ευγηρίας. 10 

Ψήφιση του Οργανισμού Εσωτερικής Υπηρεσίας του 
Δημοτικού Σταδίου - Γυμναστηρίου Σερρών Ν. Σερ¬ 
ρών. 11 


ΑΠΟΦΑΣΕΙ Σ 

Αριθ. 07/ΔΤΑ/3342 (1) 

Σύσταση Νομικού Προσώπου στο Δήμο Κερατσινίου Νο¬ 
μού Αττικής με την επωνυμία «35η Σχολική Επιτροπή 
του 1ου Γυμνασίου Κερατσινίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1) Το άρθρο 9του Ν. 2503/97 (ΦΕΚ 107/Α730.5.97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ' 231). 

3) Την αριθμ. 42/2002 απόφαση του Δημοτικού Συμβου¬ 
λίου Κερατσινίου, αποφασίζουμε: 

1. Συστήνουμε Νομικό Πρόσωπο με την επωνυμία «35η 
Σχολική Επιτροπή του 1ου Γυμνασίου Κερατσινίου». 

Σκοπός ταυ Νομικού Προσώπου είναι: 

- Η διαχείριση των πιστώσεων που του διατίθενται για 
την κάλυψη των λειτουργικών δαπανώντων σχολείων που 
καλύπτει (καθ/τα, θέρμανση, φωτισμό, ύδρευση, τηλέφω¬ 
νο, αγορά αναλώσιμων υλικών κ.λπ.). 

- Η εκτέλεση μικρών έργων για επισκευή και συντήρηση 
των διδακτηρίων. 

- Η φροντίδα μικρών έργων για επισκευή και συντήρηση 
των διδακτηρίων. 

- Η φροντίδα για τον εξοπλισμό και εφοδιασμό των σχο¬ 
λικών μονάδων με έπιπλα και βιβλία για τη σχολική βιβλιο¬ 
θήκη και γενικά με όλα τα μέσα που είναι απαραίτητα για 
τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της διοικητι¬ 
κής λειτουργίας των σχολικών μονάδων. 

- Φροντίδα για την εξεύρεση άλλων πόρων. 

2. Το Νομικό Πρόσωπο διοικείται από δμελές Δ.Σ. απο- 
τελούμενο από: 

α) Έναν εκπρόσωπο της Δημοτικής Αρχής, ως Πρόε¬ 
δρο. 

β) ΤονΔ/ντήτου 1ου Γυμνασίου Κερατσινίου. 

γ) Τον εκπρόσωπο του Συλλόγου Γονέων και Κηδεμό¬ 
νων του 1ου Γυμνασίου. 

δ) Τον Εκπρόσωπο της μαθητικής κοινότητας του 1ου 
Γ υμνασίου. 

ε) Ένα δημοτικό Σύμβουλο ή πολίτη ως άλλο μέλος. 

3. Η θητεία του Δ.Σ. του Νομικού Προσώπου ακολουθεί 
την παρούσα Δημοτική περίοδο. 

Το Δ.Σ. εκλέγει αντιπρόεδρο γραμματέα. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Οι εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του και κάθε άλλη νόμι¬ 
μη πηγή. 

5. Την περιουσία του Νομικού Προσώπου αποτελούν 
όλα τα πάγια στοιχεία (έπιπλα και σκεύη, ηλεκτρομηχα- 
νολογικός εξοπλισμός κ.λπ.) των σχολείων που καλύπτει. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ύψους 
10.271 ευρώ για το οικ. έτος 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Μαρτίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/3343 (2) 

Σύσταση Νομικού Προσώπου στο Δήμο Κερατσινίου Νο¬ 
μού Αττικής με την επωνυμία « 34η Σχολική Επιτροπή 
του 3ου Λυκείου Κερατσινίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/97 (ΦΕΚ 107/Α730.5.97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ'231). 

3) Την αριθμ. 41/2002 απόφαση του Δημοτικού Συμβου¬ 
λίου Κερατσινίου, αποφασίζουμε: 

1. Συστήνουμε Νομικό Πρόσωπο με την επωνυμία «34η 
Σχολική Επιτροπή του 3ου Λυκείου Κερατσινίου». 

1. Σκοπός του Νομικού Προσώπου είναι: 

- Η διαχείριση των πιστώσεων που του διατίθενται για 
την κάλυψη των λειτουργικών δαπανώντων σχολείωνπου 
καλύπτει (καθ/τα, θέρμανση, φωτισμό, ύδρευση, τηλέ¬ 
φωνο, αγορά αναλώσιμων υλικών κ.λπ.). 

- Η εκτέλεση μικρών έργων για επισκευή και συντήρηση 
των διδακτηρίων. 

- Η φροντίδα μικρών έργων για επισκευή και συντήρηση 
των διδακτηρίων. 

- Η φροντίδα για τον εξοπλισμό και εφοδιασμό των σχο¬ 
λικών μονάδων με έπιπλα και βιβλία για τη σχολική βιβλιο¬ 
θήκη και γενικά με όλα τα μέσα που είναι απαραίτητα για 
τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της διοικητι¬ 
κής λειτουργίας των σχολικών μονάδων. 

- Φροντίδα για την εξεύρεση άλλων πόρων. 

2. Το Νομικό Πρόσωπο διοικείται από δμελές Δ.Σ. απο- 
τελούμενο από: 

α) Έναν εκπρόσωπο της Δημοτικής Αρχής, ως Πρόε¬ 
δρο. 


β) Τον Δ/ντή του 3ου Λυκείου Κερατσινίου. 

γ) Τον εκπρόσωπο του Συλλόγου Γονέων και Κηδεμό- 
νωντου 3ου Λυκείου. 

δ) Τον Εκπρόσωπο της μαθητικής κοινότητας του 3ου 
Λυκείου. 

ε) Ένα Δημοτικό Σύμβουλο ή πολίτη ως άλλο μέλος. 

3. Η θητεία του Δ.Σ. του Νομικού Προσώπου ακολουθεί 
την παρούσα Δημοτική περίοδο. 

Το Δ.Σ. εκλέγει αντιπρόεδρο γραμματέα. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Οι εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του και κάθε άλλη νόμι¬ 
μη πηγή. 

5. Την περιουσία του Νομικού Προσώπου αποτελούν 
όλα τα πάγια στοιχεία (έπιπλα και σκεύη, ηλεκτρομηχα- 
νολογικός εξοπλισμός κ.λπ.) των σχολείων που καλύπτει. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ύψους 
11.739 ευρώ για το οικ. έτος 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Μαρτίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/2360 (3) 

Έγκριση Ο.Ε.Υ. του Αθλητικού Οργανισμού Δ. Αμπελα- 
κίων Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου Ν. 1586/86. 

2. Τις διατάξειςτων Π. Δ. 37Α/87 και 22/90. 

3. Τις διατάξειςτου άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 & αντικατα- 
στάθηκαν με την παρ. 5 του άρθρου 8 του Ν. 2307/95. 

4. Τις διατάξεις των Νόμων: α) Ν. 2130/94, β) Ν. 2190/94 
&γ) Ν. 2218/94, 

5. Την με αριθμ. πρωτ. ΔΙΚΠ. Ρ/Φ2/3210/1.4.86 εγκύ¬ 
κλιος Υπ. Προεδρίας της Κυβερνήσεως και γενική διατα¬ 
γή 59 αριθμ. 53560/6.8.86 Υπ. Εσωτερικών. 

6. Την 65/2001 απόφαση του Δημοτικού Συμβουλίου 
Αμπελακίων με την οποία εγκρίνεται ο Ο.Ε.Υ. του Αθλητι¬ 
κού Οργανισμού Δ. Αμπελακίων. 

7. Τη σύμφωνη γνωμοδότηση του Υπηρεσιακού Συμ¬ 
βουλίου προσωπικού Ο.Τ.Α. που διατυπώθηκε στο 
6/15.10.2001 πρακτικό αυτού, αποφασίζουμε: 

Εγκρίνουμε τον Ο.Ε.Υ. του Αθλητικού Οργανισμού Δή¬ 
μου Αμπελακίων ως εξής: 

Άρθρο 1 ο 

Την υπηρεσία του Αθλητικού Οργανισμού Αμπελακίων 
συγκροτούν: 

1) Γ ραφείο Αθλητικού Οργανισμού 

Άρθρο 2ο 

Η ανωτέρω μονάδα συγκροτείται από το πιο κάτω προ¬ 
σωπικό κατά κατηγορίες και βαθμούς ως εξής: 

Α) ΜΟΝΙΜΟ ΠΡΟΣΩΠΙΚΟ 

1) 2 θέσεις ΠΕ11 Καθηγητών Γυμναστών Φυσικής Αγω¬ 

γής 

2) 1 θέση ΔΕΙ Διοικητικού με βαθμό Δ' - Α' 

3) 2 θέσεις ΥΕ16 Εργατών - Φυλάκων 

Β) ΕΚΤΑΚΤΟ ΠΡΟΣΩΠΙΚΟ 

2 θέσεις Γ υμναστών, 1 θέση Διοικητικών και 1 θέση Ερ¬ 
γατών - Φυλάκων 

Άρθρο 3ο 

Προϊστάμενος της οργανικής μονάδας του Αθλητικού 
Οργανισμού είναι ο Πρόεδρος. 

Άρθρο 4ο 

Τα τυπικά και ουσιαστικά προσόντα που απαιτούνται 
κατά κατηγορία και κλάδο και ειδικότητα καθορίζονται 
από την ισχύουσα νομοθεσία. Επίσης τα καθήκοντα, οι 
περιορισμοί, ο χρόνος , εργασίας, τα δικαιώματα κ.λπ. 
ρυθμίζονται από τις διατάξεις του Ν. 1188/81, όπως τρο¬ 
ποποιήθηκε και ισχύει σήμερα. 

Άρθρο 5ο 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Α) Διεξάγει την αλληλογραφία και τηρεί πρωτόκολλο ει- 
σερχόμενων/εξερχόμενων εγγράφων. 

Β) Τηρεί βιβλίο πρακτικώντων συνεδριάσεων του Δ.Σ. 

Γ) Τηρεί βιβλίο προσωπικού, εκδηλώσεων κ.λπ. 

Δ) Παρακολουθεί την πορεία και εκτέλεση του προϋπο¬ 
λογισμού, τηρεί λογιστικά βιβλία, επιμελείται την εκκαθά¬ 
ριση και εντολή πληρωμής δαπανών, εκδίδει χρηματικά 
εντάλματα και γενικά φροντίζει για την τήρηση της ισχύ- 
ουσας νομοθεσίας για τα οικονομικά. 

Ε) Ενημερώνει τους δημότες για την αποστολή του 
Ν.Π., τις υπηρεσίες που προσφέρει, τον τρόπο λειτουρ¬ 
γίας του και παρέχει ουσιαστική βοήθεια στους δημότες. 

ΣΤ) Φροντίζει για την διαφύλαξη της περιουσίας του 
Ν.Π., διαχειρίζεται καθολικό και κάθε τέλος του χρόνου 
ενεργεί απογραφή. Επιβλέπει τους αθλητικούς χώρους 
και φροντίζει για την συντήρησή τους και την αποκατά¬ 
σταση τυχόν ζημιών που θα δημιουργηθούν καθώς επί¬ 
σης και για την φύλαξή τους. Φροντίζει για την μεταφορά, 
εγκατάσταση και λειτουργία του απαραίτητου εξοπλι¬ 
σμού, αθλητικού εξοπλισμού στις εγκαταστάσεις και 
στους χώρους που διοργανώνονται οι αθλητικές δραστη¬ 
ριότητες και γενικά εκδηλώσεις που έχουν σχέση με την 
ανάπτυξη του αθλητισμού. 

Ζ) Φροντίζει για την εγγραφή νέων μελών και γενικά 
ασκεί κάθε εργασία που αφορά την ανάπτυξη και σωστή 
λειτουργία του Ν.Π. Τηρεί αρχείο καρτέλας αθλητή. 

Η) Προγραμματίζει και πραγματοποιεί τις αθλητικές 
δραστηριότητες, εκδηλώσεις, έρευνες και μελέτες στα 
αθλήματα που πραγματοποιούνται ή σχεδιάζονται να 
πραγματοποιηθούν, οργανώνει σεμινάρια σε τομείς 
αθλητικών δράσεων αθλιατρικής κ.λπ. 

θ) Συντάσσει και εκδίδει ενημερωτικά (περιοδικό, εφη¬ 
μερίδα, ανακοινώσεις) με τις δραστηριότητες του Αθλη¬ 
τικού Οργανισμού. Διοχετεύει προς τα μέσα μαζικής ενη¬ 
μέρωσης και δημοσιότητας κάθε είδους πληροφοριακό 
υλικό. 


Η κατανομή των αρμοδιοτήτωντου προσωπικού γίνεται 
με απόφαση του Προέδρου σύμφωνα με τις εκάστοτε 
ανάγκες. 

Άρθρο 7ο 

Από τις διατάξεις της απόφασης της ψήφισης του παρα¬ 
πάνω Ο.Ε.Υ. προκαλείται ετήσια δαπάνη σε βάρος του προ¬ 
ϋπολογισμού σύμφωνα με τα σημερινά δεδομένα περίπου 
28.000.000 δρχ. (ευρώ 82.172) περίπου, η οποία έχει προ- 
βλεφθεί στους αντίστοιχους κωδικούς αριθμούς του προ¬ 
ϋπολογισμού του ΑΘΛΗΤΙΚΟΥ ΟΡΓΑΝΙΣΜΟΥ του Δήμου 
Αμπελακίων οικονομικού έτους 2002 και για τα επόμενα έτη 
θα διαμορφωθεί στα ίδια περίπου επίπεδα και θα βαρύνει 
τους αντίστοιχους Κ.Α. του ισχύονταπροϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Μαρτίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/22236 (4) 

Τροποποίηση της παρ. Βτης 15484/30.10.1996 συστατι¬ 
κής πράξης της αμιγούς Δημοτικής Επιχείρησης Ανά¬ 
πτυξης Δραπετσώνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 277 του Π. Δ/τος 410/95. 

2. Την αριθμ. 15484/30.10.1996 απόφαση της Περιφε¬ 
ρειακής Δ/σης Πειραιά περί σύστασης αμιγούς Δημοτι¬ 
κής Επιχείρησης με την επωνυμία «Δημοτική Επιχείρηση 
Ανάπτυξης Δραπετσώνας». 

3. Την αριθμ. 285/2001 απόφαση του Δ. Σ. Δραπετσώ¬ 
νας περί τροποποίησης του καταστατικού της Δημοτικής 
Επιχείρησης Ανάπτυξης Δραπετσώνας & συγκεκριμένα 
του άρθρου 2, αποφασίζουμε: 

Τροποποιούμε την παράγραφο Β. της συστατικής πρά¬ 
ξης της αμιγούς Δημοτικής Επιχείρησης Ανάπτυξης Δρα¬ 
πετσώνας (15484/30.10.1996 απόφαση της Περιφερεια¬ 
κής Δ/σης Πειραιά) ως εξής: 

Β. Σκοπός της Επιχείρησης είναι η ανάληψη δραστη¬ 
ριοτήτων που έχουν σχέση με την πολιτιστική ανάπτυξη, 
οι πολιτιστικές και ψυχαγωγικές εκδηλώσεις, η Οργάνω¬ 
ση και Λειτουργία Αθλητικών Τμημάτων, η Στήριξη των 
Δραστηριοτήτων των Αθλητικών Συλλόγων, η ανάπτυξη 
του μαζικού Λαϊκού Αθλητισμού σε συνεργασία με τον 
Αθλητικό Οργανισμό του Δήμου μας, η Περιβαλλοντική 
ευαισθητοποίηση, η Τουριστική Ανάπτυξη οι Επιχειρημα¬ 
τικές Δραστηριότητες, η Κοινωνική Ανάπτυξη η Λειτουρ¬ 
γία Βρεφικών, Παιδικών Σταθμών, Κέντρων Δημιουργικής 
Απασχόλησης, Κοινωνικών Υπηρεσιών κ.λπ. 

Από τις διατάξειςτης απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Κατά τα λοιπά ισχύει ως έχει η 15484/30.10.1996 από¬ 
φαση της Περιφερειακής Δ/σης Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Μαρτίου 2002 

Ο Γενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2554 (5) 

Συγχώνευση Δημοτικών Νομικών Προσώπων του Δήμου 
Κ. Κλεινών σε ένα Νομικό Πρόσωπο Δημοσίου Δικαίου 
με την επωνυμία «ΝΟΜΙΚΟ ΠΡΟΣΩΠΟ ΠΑΙΔΙΚΩΝ 
ΣΤΑΘΜΩΝ ΔΗΜΟΥ ΚΑΤΩ ΚΛΕΙΝΩΝ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. -Τις διατάξεις του άρθρου 203 παρ. 6 του Π.Δ. 410/95 
«Δημοτικός και Κοινοτικός Κώδικας». 

2. - Τις αριθμ.424-430/21.1.2000(Φ.Ε.Κ.112/7.2.2000) 
αποφάσεις μας με τις οποίες συστήθηκαν στον Δήμο Κ. 
Κλεινών Νομικά Πρόσωπα Δημοσίου Δικαίου με τις επω¬ 
νυμίες: 

α) ΠΑΙΔΙΚΟΣ ΣΤΑΘΜΟΣ Δ.Δ. Κ. Κλεινών Δήμου Κ. Κλει¬ 
νών. 

β) ΠΑΙΔΙΚΟΣ ΣΤΑΘΜΟΣΔ. Δ. Αγίας Παρασκευής Δήμου 
Κ. Κλεινών. 

γ) ΠΑΙΔΙΚΟΣ ΣΤΑΘΜΟΣ Δ. Δ. Άνω Καλλίνικης Δήμου Κ. 
Κλεινών. 

δ) ΠΑΙΔΙΚΟΣ ΣΤΑΘΜΟΣ Δ. Δ. Μεσοχωριού Δήμου Κ. 
Κλεινών. 

ε) ΠΑΙΔΙΚΟΣ ΣΤΑΘΜΟΣ Δ. Δ. Ν. Καυκάσου Δήμου Κ. 
Κλεινών. 

στ) ΠΑΙΔΙΚΟΣ ΣΤΑΘΜΟΣ Δ. Δ. Νίκης Δήμου Κ. Κλεινών. 

ζ) ΠΑΙΔΙΚΟΣ ΣΤΑΘΜΟΣ Δ. Δ. Πολυπλατάνου Δήμου Κ. 
Κλεινών αντίστοιχα. 

3. - Την αριθμ. 32/2002 απόφαση Δημοτικού Συμβουλίου 
Κ. Κλεινών με την οποία συγχωνεύονται τα παραπάνω Νο¬ 
μικά Πρόσωπα, σε ένα με τη ν επωνυ μία «Ν Ο ΜIΚΟ Π ΡΟΣΩ- 
ΠΟ ΠΑΙΔΙΚΩΝ ΣΤΑΘΜΩΝ ΔΗΜΟΥ ΚΑΤΩ ΚΛΕΙΝΩΝ». 

4. - Την αριθ. 4196/20.7.2001 (ΦΕΚ 988/Β/2001) από¬ 
φαση της Γενικής Γραμματέα Περιφέρειας Δυτικής Μα¬ 
κεδονίας, αποφασίζουμε: 

Α'. Συγχωνεύονται τα παρακάτω Νομικά Πρόσωπα Δη¬ 
μοσίου Δικαίου του Δήμου Κάτω Κλεινών: 

1) ΠΑΙΔΙΚΟΣ ΣΤΑΘΜΟΣ Δ. Δ. Κ. Κλεινών Δήμου Κ. Κλει¬ 
νών. 

2) ΠΑΙΔΙΚΟΣ ΣΤΑΘΜΟΣ Δ. Δ. Αγίας Παρασκευής Δήμου 
Κ. Κλεινών. 

3) ΠΑΙΔΙΚΟΣ ΣΤΑΘΜΟΣ Δ. Δ. Άνω Καλλίνικης Δήμου Κ. 
Κλεινών. 

4) ΠΑΙΔΙΚΟΣ ΣΤΑΘΜΟΣ Δ. Δ. Μεσοχωριού Δήμου Κ. 
Κλεινών. 

5) ΠΑΙΔΙΚΟΣ ΣΤΑΘΜΟΣ Δ. Δ. Ν. Καυκάσου Δήμου Κ. 
Κλεινών. 

6) ΠΑΙΔΙΚΟΣ ΣΤΑΘΜΟΣΔ. Δ. Νίκης Δήμου Κ. Κλεινών. 

7) ΠΑΙΔΙΚΟΣ ΣΤΑΘΜΟΣ Δ. Δ. Πολυπλατάνου Δήμου Κ. 
Κλεινών σε ένα Νομικό Πρόσωπο Δημοσίου Δικαίου με 
την Επωνυμία «ΝΟΜΙΚΟ ΠΡΟΣΩΠΟ ΠΑΙΔΙΚΩΝ ΣΤΑΘ¬ 
ΜΩΝ ΔΗΜΟΥ ΚΑΤΩ ΚΛΕΙΝΩΝ». 

Β'. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία των Νηπίων λόγω απασχόλησης των ερ¬ 
γαζομένων γονέων ή άλλων κοινωνικών αιτιών, την πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών, την προπαρασκευή τους για 
τη φυσική μετάβαση τους από την οικογενειακή ζωή στο 
σχολικό περιβάλλον. 

Γ'. Διοικητικό Συμβούλιο. Όργανο της Διοίκησης του 
Ν.Π.Θα είναι το Δ.Σ. το οποίο θα συγκροτείται σύμφωνα 
με τις διατάξεις του άρθρου 203 του Π.Δ. 410/95. 


Δ'. Πόροι του Νομικού Προσώπου είναι: 

α) Η τακτική επιχορήγηση από το Υπουργείο Εσωτερι¬ 
κών, Δημοσίας Διοίκησης και Αποκέντρωσης. 

β) Ετήσια επιχορήγηση του Δήμου Κάτω Κλεινών. 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λπ. 

δ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

Ε’. Περιουσία. 

Περιουσία του Ν.Π. είναι η υφιστάμενη κινητή και ακίνη¬ 
τη περιουσία των συγχωνευόμενων Νομικών Προσώπων 
και κάθε χώρος ή κτίριο που θα παραχωρηθεί ή θα μετα- 
βιβασθεί σ’ αυτό. 

ΣΤ'. Το Νομικό Πρόσωπο θα εκπροσωπείται στα Δικα¬ 
στήρια και σε κάθε Δημόσια Αρχή από τον Πρόεδρο του 
Διοικητικού Συμβουλίου του και όταν αυτός απουσιάζει ή 
κωλύεται από τον Αντιπρόεδρο του. 

71 . Σφραγίδα. Το Ν.Π. θα χρησιμοποιεί χωριστή σφραγί¬ 
δα που κυκλικά θα φέρει χαραγμένες τις λέξεις ΕΛΛΗΝΙ¬ 
ΚΗ ΔΗ Μ Ο ΚΡΑΤΙΑ τη ν επωνυ μία το υ και στο μέσο το εθνό¬ 
σημο. 

Από τις διατάξεις της απόφασης αυτής δενπροκαλείται 
επιπλέον δαπάνη σε βάρος του Κρατικού Προϋπολογι¬ 
σμού και του Προϋπολογισμού του Δήμου Κάτω Κλεινών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 8 Μαρτίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 691 (6) 

Έγκριση ειδικότερων όρων και λεπτομερειών διάθεσης 
των εσόδων του κληροδοτήματος «ΝΙΚΟΛΑΟΥ ΑΒΡΑ- 
ΜΙΔΗ», για την εκτέλεση του σκοπού του διαθέτη, που 
διαχειρίζεται το Αριστοτέλειο Πανεπιστήμιο Θεσσα¬ 
λονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξειςτου Καν/κού διατάγματος 18/23.8.1941 
«περί του τρόπου απονομής υποτροφιών εκ κληρονο¬ 
μιών, κληροδοσιών και δωρεών καταλειπομένων εις άλλα 
πρόσωπα νομικά ή φυσικά πλην του κράτους». 

2) Τις διατάξεις των άρθρων 107 και 108 του ΑΝ 2039/39 
(ΦΕΚ 455/24.10.39 τ.Α') «περί τροποποιήσεως συμπλη- 
ρώσεως και κωδικοποιήσεως των Νόμων περί εκκαθαρί- 
σεως και διοικήσεως των εις το Κράτος και υπέρ Κοινω¬ 
φελών σκοπών καταλειπομένων κληρονομιών, κληροδο¬ 
σιών και δωρεών». 

3) Τις διατάξεις του άρθρου 3 του Ν. 455/76 «Περί επω- 
φελεστέρας αξιοποιήσεως ή διαθέσεως των υπέρ κοινωφε¬ 
λούς σκοπού καταλειφθέντων ή δωρηθέντων περιουσια¬ 
κών στοιχείων κατά το άρθρο 109 παρ. 2 του Συντάγματος». 

4) Τις διατάξειςτου άρθρου 17του Ν. 2873/28.12.2000 
(ΦΕΚ 285Α728.12.2000) «Περί θεμάτων Εθνικών Κληρο¬ 
δοτημάτων». 

5) Την αριθμ. 1097082/1274/Α0006/17.10.2001 κοινή 
απόφαση των Υπουργών Εσωτερικών - Δημόσιας Διοίκη¬ 
σης και Αποκέντρωσης και Οικονομικών (ΦΕΚ 1425 Β'/ 

22.10.2001) «Περί Μεταβίβασης Αρμοδιοτήτων του 
Υπουργείου Οικονομικών στο Γενικό Γραμματέα της Πε¬ 
ριφέρειας Κεντρικής Μακεδονίας σε θέματα εποπτείας 
Ιδρυμάτων και Κληροδοτημάτων». 

6) Τοαριθμ. 1089432/8/Β0011/21.12.2001 έγγραφο της 
Δ/νσης Εθνικών Κληροδοτημάτων του Υπουργείου Οικο¬ 
νομικών με το οποίο μας διαβιβάζεται λόγω αρμοδιότη¬ 
τας το αριθμ. Α13220/7.6.2001 έγγραφο του ΑΠΘ. 

7) Το αριθμ. 948/8.5.2001 απόσπασμα πρακτικού του 
Πρυτανικού Συμβουλίου με το οποίο εγκρίνονται οι ειδι¬ 
κότεροι όροι και οι λεπτομέρειες διάθεσης των εσόδων 
του κληροδοτήματος Νικολάου Αβραμίδη. 

8) Την από 17.9.1973 ιδιόγραφη μυστική διαθήκη του 
Νικολάου Αβραμίδη του Γεωργίου, η οποία δημοσιεύθη- 
κε με το υπ’ αριθμ. 166/21.2.1975 πρακτικό συνεδριάσε- 
ωςτου Μονομελούς Πρωτοδικείου Θεσσαλονίκης. 

9) Την αριθμ. 9992/1999 απόφαση του Εφετείου Αθη¬ 
νών η οποία καθορίζει ως τρόπο για «την πληρέστερη και 
επωφελέστερη ικανοποίηση της θελήσεως του διαθέτη» 
τη χορήγηση τριών υποτροφιών ετησίως στους άπορους 
άλλως οικονομικώς αδύναμους φοιτητές του ΑΠΘ, με τη 
μεγαλύτερη βαθμολογία κατά το προηγούμενο έτος 
σπουδών τους στο ανωτέρω Πανεπιστήμιο. 

10) Την αριθμ. 15 (αριθμ. πρακτ. 1/22.2.2002) απόφαση 
του Περιφερειακού Συμβουλίου Εθνικών Κληροδοτημά¬ 
των, με την οποία γνωμοδοτεί υπέρ της έγκρισης της ως 
άνω τροποποίησης, αποφασίζουμε: 

Την έγκριση τροποποίησης του όρου του σχετικού με τη 
χορήγηση υποτροφιών σε βάροςτου κληροδοτήματος Νι¬ 
κολάου Αβραμίδη, που περιέχεται στην από 17.9.1973 
ιδιόγραφη διαθήκη του Νικολάου Αβραμίδη ως εξής: «Τα 
έσοδα του Κληροδοτήματος Νικολάου Αβραμίδη να διατί¬ 
θενται για τη χορήγηση τριών υποτροφιών ετησίως στους 
άπορους άλλως οικονομικώς αδύναμους φοιτητές του 
ΑΠΘ, με τη μεγαλύτερη βαθμολογία κατά το προηγούμε¬ 
νο έτος σπουδών τους στο ανωτέρω Πανεπιστήμιο». 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 1 Μαρτίου 2002 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 699 (7) 

Έγκριση διορισμού μέλους του Διοικητικού Συμβουλίου 
του Κοινωφελούς Ιδρύματος Υποτροφιών «Μητροπο¬ 
λίτης Σάρδεων Μάξιμος». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 99 του Α.Ν. 2039/39. 

2) Τις διατάξεις του άρθρου 17του Ν. 2873/28.12.2000 
(ΦΕΚ 285Α728.12.2000) «Περί Εθνικών Κληροδοτημά¬ 
των». 

3) Την Αριθμ. 1097082/1274/Α0006/17.10.2001 Κοινή 
Απόφαση των Υπουργών Εσωτερικών - Δημόσιας Διοίκη¬ 
σης και Αποκέντρωσης και Οικονομικών (ΦΕΚ 1425 Β7 
22.10.2001) «Περί μεταβίβασης Αρμοδιοτήτων του 
Υπουργείου Οικονομικών στο Γενικό Γραμματέα της Πε¬ 
ριφέρειας Κεντρικής Μακεδονίας σε θέματα εποπτείας 
Ιδρυμάτων και Κληροδοτημάτων». 


4) Το άρθρο 4 περ. 5 του Καταστατικού του Ιδρύματος 
(ΦΕΚ 1059/22.12.1995). 

5) Το αριθμ. 24/3.10.2001 έγγραφο του Κοινωφελούς 
Ιδρύματος Υποτροφιών «Μητροπολίτης Σάρδεων Μάξι¬ 
μος», με το οποίο ζητείται η έγκριση διορισμού του Γεωρ- 
γίου Θεοδωρούδη ως μέλος του Δ.Σ. του ως άνω Ιδρύμα¬ 
τος, σε αντικατάσταση του Αθανασίου Καραθανάση, λό¬ 
γω ολοκλήρωσης της θητείας του ως Προέδρου του 
τμήματος Ποιμαντικής και Κοινωνικής Θεολογίας της Θε- 
ολογικής Σχολής του ΑΠΘ. 

6) Το αριθμ. 9 απόσπασμα πρακτικού της από 26.9.2001 
συνεδρίασης του Δ.Σ. του Κ.Ι. με το οποίο αντικαθίσταται 
ο Αθανάσιος Καραθανάσης, λόγω της λήξης της θητείας 
του ως Προέδρου του τμήματος Ποιμαντικής και Κοινωνι¬ 
κής θεολογίας της Θεολογικής Σχολής του ΑΠΘ. από τον 
νυν πρόεδρο του τμήματος Γεώργιο Θεοδωρούδη. 

7) Την από 21.9.2001 έγγραφη αποδοχή του Γεωργίου 
θεοδωρούδη του διορισμού του ως μέλους του Δ.Σ. του 
ως άνω ιδρύματος. 

8) Την Β2/2681/22.8.2001 Υπουργική Απόφαση (ΦΕΚ 
131/30.8.2001) με την οποία εκλέγεται ο Γεώργιος θεο- 
δωρούδης Πρόεδρος του Τμήματος Ποιμαντικής και Κοι¬ 
νωνικής Θεολογίας της Θεολογικής Σχολής του ΑΠΘ, 
από 1.9.2001 και για θητεία δύο ετών. 

9) Την αριθμ. 12 (αριθμ. πρακτ. 1/22.2.2002) απόφαση 
του Περιφερειακού Συμβουλίου Εθνικών Κληροδοτημά¬ 
των, με την οποία γνωμοδοτεί υπέρ της έγκρισης των πιο 
πάνω πρακτικών, αποφασίζουμε: 

Την έγκριση διορισμού του Γεώργιου Θεοδωρούδη ως 
μέλους του Δ.Σ. του Κ.Ι. Υποτροφιών «Μητροπολίτης 
Σάρδεων Μάξιμος», σε αντικατάσταση του Αθανασίου 
Καραθανάση. 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 1 Μαρτίου 2002 

Ο Γενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 694 (8) 

Έγκριση ειδικότερων όρων και λεπτομερειών διάθεσης 
των εσόδων του κληροδοτήματος «ΑΝΑΣΤΑΣΙΟΥ 
ΑΝΑΣΤΑΣΙΑΔΗ», για την εκτέλεση του σκοπού του δια¬ 
θέτη, που διαχειρίζεται το Αριστοτέλειο Πανεπιστήμιο 
Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξειςτου Καν/κού διατάγματος 18/23.8.1941 
«περί του τρόπου απονομής υποτροφιών εκ κληρονο¬ 
μιών, κληροδοσιών και δωρεών καταλειπομένων εις άλλα 
πρόσωπα νομικά ή φυσικά πλην του κράτους». 

2) Τις διατάξεις των άρθρων 107 και 108 του ΑΝ 2039/39 
(ΦΕΚ 455/24.10.39 τ.Α') «περί τροποποιήσεως συμπλη- 
ρώσεως και κωδικοποιήσεως των Νόμων περί εκκαθαρί- 
σεως και διοικήσεως των εις το Κράτος και υπέρ Κοινω¬ 
φελών σκοπών καταλειπομένων κληρονομιών, κληροδο¬ 
σιών και δωρεών». 

3) Τις διατάξεις του άρθρου 3 του Ν. 455/76 «Περί επω- 
φελεστέρας αξιοποιήσεως ή διαθέσεως των υπέρ κοινωφε¬ 
λούς σκοπού καταλειφθέντων ή δωρηθέντων περιουσια¬ 
κών στοιχείων κατά το άρθρο 109 παρ. 2του Συντάγματος». 

4) Τις διατάξεις του άρθρου 17του Ν. 2873/28.12.2000 
(ΦΕΚ 285Α728.12.2000) «Περί θεμάτων Εθνικών Κληρο¬ 
δοτημάτων». 

5) Την αριθμ. 1097082/1274/Α0006/17.10.2001 κοινή 
απόφαση των Υπουργών Εσωτερικών - Δημόσιας Διοίκη¬ 
σης και Αποκέντρωσης και Οικονομικών (ΦΕΚ 1425Β7 

22.10.2001) «Περί Μεταβίβασης Αρμοδιοτήτων του 
Υπουργείου Οικονομικών στο Γενικό Γραμματέα της Πε¬ 
ριφέρειας Κεντρικής Μακεδονίας σε θέματα εποπτείας 
Ιδρυμάτων και Κληροδοτημάτων». 

6) Το αριθμ. 1089432/8/Β0011/21.12.2001 έγγραφο της 
Δ/νσης Εθνικών Κληροδοτημάτων του Υπουργείου Οικο¬ 
νομικών με το οποίο μας διαβιβάζεται λόγω αρμοδιότη¬ 
τας το αριθμ. Α13220/7.6.2001 έγγραφο του ΑΠΟ. 

7) Το αριθμ. 949/8.5.2001 απόσπασμα πρακτικού του 
Πρυτανικού Συμβουλίου με το οποίο εγκρίνονται οι ειδι¬ 
κότεροι όροι και οι λεπτομέρειες διάθεσης των εσόδων 
του κληροδοτήματος Αναστάσιου Αναστασιάδη. 

8) Την από 19.3.1973 ιδιόγραφη διαθήκη του Αναστασί¬ 
ου Αναστασιάδη, η οποία δημοσιεύθηκε με το αριθμ. 
370/4.5.1976 πρακτικό συνεδρίασης του Μονομελούς 
Πρωτοδικείου Θεσσαλονίκης. 

9) Την αριθμ. 9992/1999 απόφαση του Εφετείου Αθη¬ 
νών η οποία καθορίζει ως τρόπο για «την πληρέστερη και 
επωφελέστερη ικανοποίηση της θελήσεως του διαθέτη 
την επιδότηση χάριν ευρύτερων σπουδών τόσο στο εξω¬ 
τερικό, όσο και στο εσωτερικό, πτυχιούχωντου τμήματος 
Πολιτικών Μηχανικών, καταγόμενων από την Ανατολική ή 
Δυτική ή Βόρεια Θράκη (Ανατολική Ρωμυλία) και κατά 
προτίμηση από το Σκοπό και τις 40 Εκκλησιές Ανατολικής 
Θράκης, κατοικούντων οπουδήποτε της Ελλάδας». 

10) Την αριθμ. 14 (αριθμ. πρακτ. 1/22.2.2002) απόφαση 
του Περιφερειακού Συμβουλίου Εθνικών Κληροδοτημά¬ 
των, με την οποία γνωμοδοτεί υπέρ της έγκρισης της ως 
άνω τροποποίησης, αποφασίζουμε: 

Την έγκριση τροποποίησης του όρου του σχετικού με 
την επιδότηση χάριν ευρύτερων σπουδών πτυχιούχων 
του Τμήματος Πολιτικών Μηχανικώντου ΑΠΘ, που περιέ- 
χεται στην από 19.3.1073 ιδιόγραφη διαθήκη του Ανα¬ 
στασίου Αναστασιάδη του Ιωάννη ως εξής: «Τα έσοδα του 
Κληροδοτήματος Αναστασίου Αναστασιάδη θα διατίθε¬ 
νται για τη χορήγηση υποτροφιών χάριν ευρύτερων 
σπουδών τόσο στο εξωτερικό, όσο και στο εσωτερικό 
πτυχιούχων του Τμήματος Πολιτικών Μηχανικών, κατα¬ 
γόμενων από την Ανατολική ή Δυτική ή Βόρεια Θράκη 
(Ανατολική Ρωμυλία) και κατά προτίμηση από το Σκοπό 
και τις 40 Εκκλησιές Ανατολικής Θράκης, κατοικούντων 
οπουδήποτε της Ελλάδας». 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 1 Μαρτίου 2002 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 697 (9) 

Διορισμός μέλους του Διοικητικού Συμβουλίου του Ιδρύ¬ 
ματος Στυλιανός & Φανή Μπουτάρη. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 99 του Α.Ν. 2039/39. 


2) Τις διατάξεις του άρθρου 17του Ν. 2873/28.12.2000 
(ΦΕΚ 285Α728.12.2000) «Περί Εθνικών Κληροδοτημά¬ 
των». 

3) Την Αριθμ. 1097082/1274/Α0006/17.10.2001 Κοινή 
Απόφαση των Υπουργών Εσωτερικών - Δημόσιας Διοίκη¬ 
σης και Αποκέντρωσης και Οικονομικών (ΦΕΚ 1425Β7 

22.10.2001) «Περί μεταβίβασης Αρμοδιοτήτων του 
Υπουργείου Οικονομικών στο Γενικό Γραμματέα της Πε¬ 
ριφέρειας Κεντρικής Μακεδονίας σε θέματα εποπτείας 
Ιδρυμάτων και Κληροδοτημάτων». 

4) Το άρθρο 4 του Οργανισμού του Ιδρύματος σύμφω¬ 
να με το οποίο διοικείται τούτο από πενταμελές Διοικητι¬ 
κό Συμβούλιο που αποτελείται από πέντε φυσικά πρόσω¬ 
πα. 

5) Το 21.5.2001 έγγραφο του Ιδρύματος Στυλιανού & 
Φάνης Μπουτάρη , με το οποίο μας διαβιβάζεται το πρα¬ 
κτικό Ν 27 του Διοικητικού Συμβουλίου του Ιδρύματος. 

6) Το αριθμ. 27 απόσπασμα πρακτικού της από 
20.3.2001 συνεδρίασης του Δ.Σ. του Ιδρύματος Στυλια¬ 
νού & Φανής Μπουτάρη με το οποίο αντικαθίσταται η 
Σταυρούλα Κουράκου, σύζυγος Κων/νου Δραγώνα, λόγω 
λήξης της θητείας της, απάτην Μαρίνα Μπουτάρη, σύζυ¬ 
γο Νικολάου Γιαμπανά, πρωτότοκη κόρη του Κωνσταντί¬ 
νου Μπουτάρη. 

7) Την αριθμ. 11 (αριθμ. πρακτ. 1/22.2.2002) απόφαση 
του Περιφερειακού Συμβουλίου Εθνικών Κληροδοτημά¬ 
των, με την οποία γνωμοδοτεί υπέρ της έγκρισης των πιο 
πάνω πρακτικών, αποφασίζουμε: 

Την έγκριση διορισμού της Μαρίνας Μπουτάρη ως μέ¬ 
λους του Δ.Σ. του Ιδρύματος Στυλιανού & Φανής Μπου¬ 
τάρη σε αντικατάσταση της Σταυρούλας Κουράκου, συ¬ 
ζύγου Κων/νου Δραγώνα, λόγω λήξης της θητείας της. 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 1 Μαρτίου 2002 
Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

- ♦ - 

Αριθ. 696 (10) 

Έγκριση διορισμού μέλους του Διοικητικού Συμβουλίου 
του Κρεούζιου Οίκου Ευγηρίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 99του Α.Ν. 2039/39. 

2) Τις διατάξεις του άρθρου 17του Ν. 2873/28.12.2000 
(ΦΕΚ 285Α728.12.2000) «Περί Εθνικών Κληροδοτημά¬ 
των». 

3) Την Αριθμ. 1097082/1274/Α0006/17.10.2001 Κοινή 
Απόφαση των Υπουργών Εσωτερικών - Δημόσιας Διοίκη¬ 
σης και Αποκέντρωσης και Οικονομικών (ΦΕΚ 1425Β7 

22.10.2001) «Περί μεταβίβασης Αρμοδιοτήτων του 
Υπουργείου Οικονομικών στο Γενικό Γραμματέα της Πε¬ 
ριφέρειας Κεντρικής Μακεδονίας σε θέματα εποπτείας 
Ιδρυμάτων και Κληροδοτημάτων». 

4) Το άρθρο 4 του Οργανισμού του Ιδρύματος σύμφω¬ 
να με το οποίο διοικείται τούτο από επταμελές Διοικητικό 
Συμβούλιο που αποτελείται από επτά φυσικά πρόσωπα. 

5) Το αριθμ. 10/20.7.2001 έγγραφο του Κρεούζιου Οί- 

κου Ευγηρίας, με το οποίο ζητείται η έγκριση διορισμού 
του Αστεριού Θεοδοσιάδη ως μέλος του Δ.Σ. του Κρεού- 
ζιου Οίκου Ευγηρίας σε αντικατάσταση του Νικόδημου 
Κορακή λόγω παραιτήσεως του. 

6) Το αριθμ. 81 απόσπασμα πρακτικού της από 
15.7.2001 συνεδρίασης του Δ.Σ. του Κ.Ι. «Κρεούζιος Οί¬ 
κος Ευγηρίας» με το οποίο αντικαθίσταται ο Νικόδημος 
Κορακής, λόγω της εκλογής του ως Μητροπολίτη Κασ- 
σανδρείας, από τον Αστέριο Θεοδοσιάδη. 

7) Το αριθμ. 17 απόσπασμα πρακτικού της από 5.5.1990 
συνεδρίασης του Δ.Σ. του Κ.Ι. «Κρεούζιος Οίκος Ευγη¬ 
ρίας», με το οποίο εξελέγη ο Στυλιανός Ράνιας σε αντικα¬ 
τάσταση του θανόντος Μιχαήλ Αντωνιάδη. 

8) Την αριθμ. 10 (αριθμ. πρακτ. 1/22.2.2002) απόφαση 
του Περιφερειακού Συμβουλίου Εθνικών Κληροδοτημά¬ 
των, με την οποία γνωμοδοτεί υπέρ της έγκρισης των πιο 
πάνω πρακτικών, αποφασίζουμε: 

Την έγκριση διορισμού του Αστέριου Θεοδοσιάδη ως 
μέλους του Δ.Σ. του Κ.Ι. «Κρεούζιος Οίκος Ευγηρίας», σε 
αντικατάσταση του Νικόδημου Κορακή καιτου Στυλιανού 
Ράνια σε αντικατάσταση του θανόντος Μιχαήλ Αντωνιά- 
δη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 1 Μαρτίου 2002 
Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 2970 (11) 

Ψήφιση του Οργανισμού Εσωτερικής Υπηρεσίας του Δη¬ 
μοτικού Σταδίου - Γυμναστηρίου Σερρών Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 26Ατου Π.Δ/τος 410/1995 που προστέ¬ 
θηκε μετο άρθρο 14του Ν. 2880/2001. 

β) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως αντι- 
καταστάθηκε μετηνπαρ. 5του άρθρου 8 του Ν. 2307/95 
καθώς καιτηςπαρ. 58 του άρθρου 8 του Ν. 2307/1995. 

γ) Του Ν.2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987 και 22/1990. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την αριθ. 5631/26.7.2000 (ΦΕΚ 1339/Β /2000) από¬ 
φασή μας περί μεταβιβάσεως εξουσίας υπογραφής «Με 
εντολή Γενικού Γραμματέα Περιφέρειας». 

3. Την αριθ. 21/2001 απόφαση του Διοικητικού Συμβου¬ 
λίου του Δημοτικού Σταδίου - Γ υμναστηρίου Σερρών, πε¬ 
ρί καταρτίσεως και ψηφίσεως του Οργανισμού Εσωτερι¬ 
κής Υπηρεσίας του Σταδίου - Γ υμναστηρίου. 

4. Την αριθ. 1104/2001 απόφαση του Δημοτικού Συμ¬ 
βουλίου Σερρών με την οποία γνωμοδοτεί θετικά στην κα¬ 
τάρτιση του προαναφερόμενου Ο.Ε.Υ. 


5. Την από 28.1.2002 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως δια¬ 
τυπώνεται στο αριθ. 1.13.2002 πρακτικό του, αποφασί¬ 
ζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Δημοτικού Σταδίου - Γ υμναστηρίου 
Σερρών Ν. Σερρών, που καταρτίστηκε με την αριθ. 
21/2001 απόφαση του Διοικητικού του Συμβουλίου, σύμ¬ 
φωνα με τις οικείες διατάξεις ως εξής: 

ΑΡΘΡΟ 1 

Οι υπηρεσίες του Δημοτικού Σταδίου - Γ υμναστηρίου 
Σερρών λειτουργούν σε επίπεδο Διεύθυνσης σύμφωνα 
με την αριθ. 367/2001 συστατική πράξη προσαρμογής 
του, που δημοσιεύθηκε στο ΦΕΚ 748/Β715.6.2001. 

Σε επίπεδο Διεύθυνσης Γυμναστηρίων με τα εξής τμή¬ 
ματα: 

• Διοικητικών και Οικονομικών Υπηρεσιών 

• Συντήρησης και κατασκευής Αθλητικών εγκαταστά¬ 
σεων 

ΑΡΘΡΟ 2 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Ν.Π.Δ.Δ. 

ΔΗΜΟΤΙΚΟ ΣΤΑΔΙΟ - ΓΥΜΝΑΣΤΗΡΙΟ ΣΕΡΡΩΝ 

• Οι θέσεις των κατηγοριών ΤΕ, ΔΕ κατατάσσονται 
στους βαθμούς Δ' (εισαγωγικός), Γ, Β' και Α' (καταληκτι¬ 
κός) 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός) και Δ', Γ και Β' (καταληκτικός) 

• Τα προσόντα διορισμού των θέσεων περιγράφονται 
στα Π.Δ/τα 50/2001,37α/1987 και 22/1990. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 

ΚΑΤΗΓΟΡΙΑ ΤΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 
ΤΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 1 
ΤΕ ΝΟΣΗΛΕΥΤΩΝ 1 

ΣΥΝΟΛΑ 2 

ΚΑΤΗΓΟΡΙΑ ΔΕ 


ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 
ΔΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 1 1 

ΔΕ ΔΙΟΙΚΗΤΙΚΩΝ/ 

ΓΡΑΜΜΑΤΕΩΝ 1 

ΔΕ ΥΔΡΑΥΛΙΚΟΥ 1 1 

ΣΥΝΤ. ΜΗΧ. ΕΞΟΠΛ. 

ΔΕ ΣΥΝΤΗΡΗΤΗΣ ΚΤΙΡΙΩΝ 1 1 

ΕΛΑΙΟΧΡΩΜΑΤΙΣΤΗΣ 

ΔΕ ΣΥΝΤΗΡΗΤΩΝ 2 1 

ΧΛΟΟΤΑΠΗΤΑ ΚΗΠΟΥΡΩΝ 
ΔΕ ΗΛΕΚΤΡΟΛΟΓΩΝ 1 

ΔΕ ΤΕΧΝΙΚΩΝ 

ΜΗΧΑΝΟΛΟΓΙ ΑΣ 2 2 

ΗΛΕΚΤΡΟΛΟΓΩΝ 

ΣΥΝΟΛΑ 9 6 


Από τις ανωτέρω θέσεις ΔΕ Μηχανολογίας / Ηλεκτρο¬ 
λόγων η μια (1) θα καταργηθεί αμέσως με την κατά οιον- 
δήποτε τρόπο κένωση της. Επίσης θα καταργηθεί με τον 
ίδιο τρόπο και η θέση ΔΕ Υδραυλικού / Συντηρητή Μηχα¬ 
νολογικού Εξοπλισμού. 

ΚΑΤΗΓΟΡΙΑ ΥΕ 




ΚΛΑΔΟΣ 

ΘΕΣΕΙΣ 

ΘΕΣΕΙΣ 


ΠΡΟΒΛΕΠΟΜΕΝΕΣ 

ΚΑΛΥΦΘΕΙΣΕΣ 

ΥΕ ΚΛΗΤΗΡΩΝ 


1 

1 

ΥΕ ΓΕΝΙΚΩΝ ΚΑΘΗΚΟΝΤΩΝ 

6 

- 

ΚΑΘΑΡΙΟΤΗΤΑΣ 




ΥΕ ΚΑΘΑΡΙΣΤΡΙΩΝ ΚΛΕΙΣΤΩΝ 

2 

- 

ΧΩΡΩΝ 

ΣΥΝΟΛΑ 


9 

1 


Η θέση του κλάδου ΥΕ Κλητήρων θα καταργηθεί αμέ¬ 
σως με την κατά οιονδήποτε τρόπο κένωση της. 

ΠΡΟΣΩΠΟΠΑΓΕΙΣ ΘΕΣΕΙΣ 

Κλάδος ΔΕ ΣΥΝΤΗΡΗΤΗΣ ΧΛΟΟΤΑΠΗΤΑ θέσεις 1 

Κλάδος ΔΕ ΣΥΝΤΗΡΗΤΗΣ ΚΤΙΡΙΩΝ θέσεις 2 

Κλάδος ΔΕ ΣΥΝΤΗΡΗΤΗΣ ΗΛΕΚΤΡΟΛΟΓΟΣ θέσεις 1 

Κλάδος ΔΕ ΣΥΝΤΗΡΗΤΗΣ 

ΑΘΛΗΤΙΚΩΝ ΟΡΓΑΝΩΝ θέσεις 1 

ΑΡΘΡΟ 3 

Συνιστώνται τέσσερις (4) θέσεις εργασίας ιδιωτικού δι¬ 
καίου με σχέση εργασίας ορισμένου χρόνου διαφόρων ει¬ 
δικοτήτων για την αντιμετώπιση εποχιακών ή άλλων πε¬ 
ριοδικών ή πρόσκαιρων αναγκών (Ν. 2503/1997 άρθρο 18 
παρ. 12). Η πλήρωση των θέσεων αυτών θα γίνεται σύμ¬ 
φωνα με τις ισχύουσες κάθε φορά διατάξεις και εγκυκλί¬ 
ους οδηγίες που αφορούν το προσωπικό αυτό. 

ΑΡΘΡΟ 4 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΩΝ 

Α. Ο Προϊστάμενος της Διεύθυνσης προέρχεται από 
τους κλάδους: 

• ΤΕ Διοικητικού Λογιστικού και ελλείψει αυτού ΔΕ Δι¬ 
οικητικού Λογιστικού. 

Β. Ο Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

• ΤΕ Διοικητικού / Λογιστικού και ελλείψει αυτού ΔΕ Δι¬ 
οικητικού / Λογιστικού και ελλείψει αυτού ΔΕ Διοικητικών 
Γ ραμματέων. 

Γ. Ο Προϊστάμενος του Τμήματος συντήρησης και κα¬ 
τασκευών αθλητικών εγκαταστάσεων προέρχεται από 
τους κλάδους: 

• ΔΕ Τεχνικών 


ΑΡΘΡΟ 5 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 6 

Τα καθήκοντα και οι αρμοδιότητες του προσωπικού κα¬ 
θορίζονται με την αριθ. 21/2001 απόφαση του Διοικητικού 
Συμβουλίου του Ν.Π. Δημοτικό Στάδιο-Γυμναστήριο Σερ¬ 
ρών. Κάθε άλλη λεπτομέρεια που αφορά στα καθήκοντα 
του προσωπικού και στη λειτουργία των επί μέρους υπη¬ 
ρεσιών του και δεν αναφέρονται αναλυτικά στην ανωτέρω 
απόφαση, ρυθμίζονται από τον κανονισμό λειτουργίας 
του Νομικού Προσώπου. 

ΑΡΘΡΟ 7 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Δημοτικού Σταδίου - Γυμναστηρίου Σερ¬ 
ρών οικονομικού έτους 2002, ο οποίος ενισχύεται από 
τους ΚΑΠ, ύψους 310.000 ευρώ περίπου εφόσον προ- 
σληφθούν όλοι και για τα επόμενα οικονομικά έτη το ύψος 
της δαπάνης δεν μπορεί να προσδιοριστεί. 

ΑΡΘΡΟ 8 

Η ισχύς του παρόντος Οργανισμού αρχίζει από τη δη¬ 
μοσίευση του στην Εφημερίδα της Κυβέρνησης. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις Ο.Ε.Υ. που έχουν υπο¬ 
χρεωτικά δημιουργηθείγι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 6 Μαρτίου 2002 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Σ. ΑΓΓΕΛΙΔΟΥ - ΤΑΣΙΚΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




